ประชาชนชาวตรังถือบัตรสวัสดิการแห่งรัฐ ตรวจสอบยอดเงิน พร้อมขอบคุณรัฐบาลที่ให้เงินช่วยเหลือ
ตามที่รัฐบาล โดยกระทรวงการคลัง ได้โอนเงินสวัสดิการของรัฐให้กับประชาชนตามมาตรการสนับสนุนค่าใช้จ่าย ในช่วงปลายปีให้แก่ผู้รายได้น้อย จำนวน 500 บาทต่อคน ซึ่งมีผู้ที่มีบัตรสวัสดิการแห่งรัฐ จำนวน 11.4 ล้านคนทั่วประเทศ โดยมีการแบ่งจ่ายให้กับผู้มีสิทธิที่มีเลขบัตรขึ้นต้นด้วยเลข 32 33 และ 34 จำนวนกว่า 4 ล้านราย เริ่มตั้งแต่วันที่ 8-10 ธันวาคม 2561

ที่บริเวณตู้ ATM ธนาคารกรุงไทย สาขาตรัง อำเภอเมืองตรัง จังหวัดตรัง ประชาชนเดินทางนำบัตรสวัสดิการแห่งรัฐมาต่อแถว เพื่อตรวจสอบยอดเงินที่ภาครัฐได้โอนเข้าบัญชี รายละ 500 บาท เป็นจำนวนมาก ซึ่งหลายรายพบว่ามียอดเงินเข้าในบัญชีและสามารถถอนออกมาใช้จ่ายได้ทันที  

ในขณะที่บรรยากาศในอำเภอต่างๆ ก็มีประชาชนรอต่อคิวจำวนมาก จนทำให้ตู้ ATM ไม่สามารถใช้งานได้ ซึ่งประชาชนที่มากดเงินขอบคุณรัฐบาลที่ให้เงินช่วยเหลือ ถึงแม้ว่าจะเป็นเงินที่ไม่มาก แต่สำหรับผู้มีรายได้น้อยแล้ว นับว่าเป็นเงินที่สามารถนำไปซื้อสินค้าได้หลายอย่าง ถือว่าเป็นการลดภาระอีกระดับหนึ่ง